མཐའ་དོན་ནི།རྩོམ་ཡིག་དེར་གདེང་འཇོག་ཐོབ་པའི་དོན་ནི་གཟུ་བོར་གནས་པའི་དཔྱོད་ལྡན་དག་མགུ་བ་སྐྱེད་པའི་ལེགས་བཤད་ཅིག་ཏུ་འགྱུར་དགོས་ལ།ཕྱོེགས་རེ་བའི་གང་ཟག་འགའ་ཞིག་དགའ་སྡང་སྐྱེད་བྱེད་དུ་གྱུར་པ་ནི་རྩོམ་རིག་ལ་རིན་ཐང་ཡོད་པ་མིན་པས་ཚུལ་འདི་ནི་ལས་སླ་པོ་ཞིག་མིན་ལ།རྩོམ་རིག་དཔྱད་ཞིབ་བྱེད་པའམ།ཚད་ལྡན་གྱི་མཐའ་དཔྱོད་པའི་བྱ་བ་ནི་ཐུན་མོང་གི་སྤྱོད་ཡུལ་དུ་དེ་བས་ཀྱང་མ་གྱུར་ཏོ།།དེའི་ཕྱིར་ང་ཚོས་དཔྱད་རྩོམ་གྱི་མིང་བཏགས་ཏེ་ལེ་ཚན་རིང་ཐུང་ཇི་ལྟར་བྲིས་ཀྱང་རང་ཕྱོགས་དང་ལྡོག་ཕྱོགས་ཀྱི་བསམ་ཚུལ་གཉིས་ཀར་རྒྱུས་ལོན་དང་དབྱེ་ཞིབ་གསལ་ཁ་སོགས་ཚད་དང་ལྡན་པ་ཡོང་བའི་ཐབས་ལ་འབད་བརྩོན་བྱས་ཏེ་དཔྱད་རྩོམ་དེ་ཉིད་ལེགས་བཤད་རིན་ཐང་ཅན་དུ་འགྱུར་བ་དང་།བློ་གཟུ་བོར་གནས་པའི་ཤེས་ལྡན་དག་ལ་རྩོམ་ཡིག་གི་ལེགས་སྐྱེས་རྨད་དུ་བྱུང་བ་འབུལ་ཐུབ་པ་དང་།དེ་ལ་བརྟེན་ནས་ཡང་དག་པའི་ཤེས་རིག་གི་ལམ་ནས་མིའི་རིགས་ཀྱི་དགོས་མཁོ་སྐོང་ཐུབ་པའི་ལག་རྗེས་འཇོག་པ་ནི་ང་ཚོས་དཀའ་སྤྱད་འབད་བརྩོན་བྱས་པའི་འབྲས་བུ་ཡིན་པ་བཅས་ང་ཚོས་བརྒྱུད་རིམ་འདི་དག་ཤེས་པ་གལ་ཆེ་བ་ཡིན་ནོ་ཞེས་མཇུག་བསྡུ་བའི་ཚིག་གོ།